Benoît Badiashile (futbolchi). Benoît Ntambue Badiashile Mukinayi Baya (2001-yil 26 mart) – Fransiyalik professional futbolchi,Premyer Liga klubi Chelsea va Fransiya milliy terma jamoasida markaziy himoyachi sifatida toʻp surmoqda. Hayoti. Benoît Ntambue Badiashile Mukinayi Baya 2001-yil 26-martda Haute-Vienne Limoges shahrida tugʻilgan. Kelib chiqishi kongolik. Klubdagi karyerasi. Monaco. 2018-yil 5-fevral kuni Badiashile Monaco klubi bilan ilk professional shartnomasini imzoladi. 11-noyabr kunida esa PSGga qarshi oʻyinda Liga 1 doirasidagi debyutini oʻtkazadi. Chelsea. 2023-yil 5-yanvar kuni Badiashile Premyer Liga klubi Chelsea bilan yetti yarim yillik shartnoma imzoladi. The Guardian nashri xabariga koʻra ushbu transfer Londonliklar uchun 32,7 million funtga (37 million yevro) tushgan. Badiashile 2023-yil 15-yanvarida Crystal Palacega qarshi oʻyinda Chelsea safidagi debyutini oʻtkazgan. Terma jamoadagi faoliyati. Badiashile Fransiya tarkibida 2016-yildan beri U-16 va U-21 kabi yoshlar va asosiy tarkibida toʻp surib kelmoqda. Himoyachi 2022-yil sentyabr oyida Avstriya va Daniya qarshi kechgan UEFA Millatlar ligasi turniridagi oʻyinlarda ilk bor asosiy jamoa uchun chaqiruv olgan. Shaxsiy hayoti. Badiashilening akasi Loïc Badiashile ham professional futbolchi.